Les amours célèbres
Les amours célèbres ass e franséischen Episodefilm vum Michel Boisrond aus dem Joer 1961. Den Titel vum Film ass Programm.

Ëm wat geet et am Film? 

De Film besteet aus 4 Episoden:

 Episod 1: Lauzun
Den Herzog vu Lauzun ass an d'Madamm vu Monaco verléift. De Louis XIV. huet awer och en A op se gehäit a weist enges owes säin treie Champagne u fir d'Damm, déi iwregens d'accord war, bei heen a säi "Privatzëmmer" ze bréngen. De Lauzun kënnt nach mat Zäit zeréck an hënnert de Kinnek drun, säi Plëséier mat der Madamm vu Monaco ze hunn.

 Episod 2: Jenny de Lacour
Ëm 1880 ass eng héichklasseg Hallefweltlerin, d'Jenny, an e flotte jonke Borscht, de René, verléift. Aus Angscht en ze verléiere well e wierklech e gudde Krack méi jonk war wéi si, denkt se sech eng freeschlech Strategie aus. Si bezillt e Mann fir de René ze blenden, sou datt en als Blanne bei hir bleiwe wäert. D'Interventioun vun engem Polizeicommissaire duerchkräizt dem Jenny säi Plang.

 Episod 3: Agnès Bernauer
A Bayern verléift sech am 15. Joerhonnert den Herzog Albert vu Wittelsbach an déi schéin Agnès. Hee bestit se heemlech, obwuel hire Papp géint d'Bestietnes war. Den Albert ergräift d'Waffe géint en, mee d'Agnès gëtt entfouert. Schlussendlech gëtt déi jonk Fra wéinst Hexerei zum Doud verurteelt a mat engem Steng ëm den Hals an dLoch'' gehäit. Den Albert geet no fir hir ze hëllefen, mee e gëtt zesumme mat hir vun der Stréimung fortgerappt.

 Episod 4: Les comédiennes'''
D'Joffer Raucourt, eng bekannten a veréiert Schauspillerin, gouf 1804 vun der Joffer Duchesnois verdrängt. Hir Roserei ass ëmsou méi staark, well hire Freier, de Baron de Jonchère, dem Charme vun hirer Rivalin erleeën ass. D'Joffer Raucourt entdeckt d'Talent vun enger neier Tragédie-Schauspillerin, der Joffer George, déi herno grouss Erfolleger feiere kann.

Um Spaweck 
 De Film an der IMDb

Franséisch Filmer
Filmer 1961
Filmer vum Michel Boisrond